Dzaoudzi
Dzaoudzi on kunta ("commune") Ranskan merentakaisella paikallishallintoalueella Mayottella. Se sijaitsee Petite Terren saarella ja koostuu kahdesta kylästä ("village"), Dzaoudzista ja Labattoirista. Kunta on pinta-alaltaan 6,66 neliökilometrin suuruinen, ja sen asukasluku oli vuonna 2002 12 308. Dzaoudzi toimi Mayotten pääkaupunkina vuoteen 1977 asti, jolloin pääkaupungiksi tuli pääsaari Grande Terren Mamoudzou.
Maputo (maakunta)
Maputo on maakunta Mosambikissa. Se ympäröi valtion pääkaupunkia Maputoa, joka kuitenkin muodostaa itse oman maakuntansa. Maputon maakunnan pääkaupunki on Matola. Maakunnan pinta-ala on 26 058 neliökilometriä ja asukasluku oli vuonna 2006 noin miljoona.